**Szülői bál**

Az idei évben november 10-én tartottuk meg hagyományos Szülői bálunkat. Sok készülődés előzte meg, de a visszajelzések alapján megérte, mindenki nagyon jól érezte magát.

Az estet az alapítvány elnöke nyitotta meg, majd Zakar Ágnes igazgatónő és dr. Sajtos Sándor, településünk polgármestere is köszöntötte a vendégeket. A folytatásban Ádám Dorka és Varga Ádám a Musztáng Sportegyesület tagjainak táncos bemutatója következett, majd 2 fuvolaszóló Berencz Lili és Magonyi Boglárka előadásában. Utána a Zenebutikos növendékek adták elő vidám műsorukat Kökényné Krafcsik Ibolya tanárnő vezetésével. A zenés műsort iskolánk zenetanárai állították össze, aktív közreműködésüket köszönjük.

Vacsoránkat idei évben is az Útonálló Vendéglő biztosította, tekintettel a Márton nap közelségére libás fogást is választhattunk.

Az emeleten teaház működött, mind a gyerekek, mind a felnőttek szívesen tértek be egy-egy finom teára, kellemes beszélgetésre. A teaház megvalósításában Baffiáné Berényi Krisztina, Mocskonyi Rea, Szigeti Ágnes, Zillerné Gáspár Hajnalka vállaltak aktív szerepet.
A táncos kedvű vendégeknek Szecsei László szolgáltatta a zenét.

Idei évben is volt tombola, sok-sok értékes ajándékkal, felajánlással. Ezúton is szeretnénk megköszönni a támogatást a faluban és környéken működő vállalkozásoknak, szülőknek, és minden tombolatárgyat felajánlónak: Puppánné Rácz Julianna West Divatáru, Keszler Szabolcs Hús- és hentesáru bolt, Laki Cuki, Angelmayer Éva Háztartási bolt, Kövecses Ágota - dr. Komonyoczky Edit - Székely Edit Leányfalu Levendula kozmetika, Útonálló Vendéglő Leányfalu, Orbán Olga Élelmiszerbolt, DunakanyarVet Állatorvosi Rendelő és Állatpatika- Dr. Munkácsi Miklós és munkatársai, Csereklye József Baumit Kft., Orosz Laura, Nagy-Kozár Szilvia, Kékesi-Argyelán Krisztina, Háger András, Vaczó Tamás és focicsapata, Móda-Híd 2010 Kft. leányfalui írószerbolt, Dunakanyar Könyvesbolt Leányfalu, Pataki Judit zumbaoktató.

Köszönettel tartozunk a szülői munkaközösség tagjainak, a kedves szülőknek, akik támogatói és belépőjegyek vásárlásával, tombolafelajánlásokkal, finom süteményekkel járultak hozzá rendezvényünk sikeréhez. Szintén köszönjük Tahitótfalu Község Önkormányzatának, hogy idén is ingyenesen rendelkezésünkre bocsátotta a Népházat.

Idei évben a 2. b, 1. b, 6. b osztályt jutalmaztuk tortával, mivel a legtöbb támogatói jegyet és

belépőt az ide járó gyermekek szülei vásárolták.

Az est teljes bevétele 430.000 Ft volt. Az összeget az idei évben is iskolánk informatikai eszközeinek fejlesztésére fordítjuk. Az eszközök átadásáról beszámolóinkat iskolánk honlapján, a [www.pollackmihalyiskola.hu](http://www.pollackmihalyiskola.hu) oldalon követhetik figyelemmel.

A Tahitótfalui Általános Iskola Gyermekeiért Alapítvány

elnöke: Csizmadi Andrea

tagjai: Baffiáné Berényi Krisztina

Bándiné Tasnádi Ágnes

Csereklyéné Szente Ildikó

Csizmadi Beáta